# Bluetooth-teknologi

Trådløs Bluetooth®-teknologi[1] er en kommunikasjonsteknologi med kort rekkevidde som skal erstatte kablene til bærbare og/eller stasjonære enheter og samtidig opprettholde høye sikkerhetsnivåer.

Bluetooth er en global standard, og sammen med strukturen i Bluetooth-teknologien sørger det for at en Bluetooth-aktivert enhet kan koble til enhver annen Bluetooth-aktivert enhet innenfor et avgrenset område.

All informasjon i dette avsnittet og en mer detaljert beskrivelse av teknologien er tilgjengelig på webområdet www.bluetooth.com.

Når Bluetooth-aktiverte elektroniske enheter er koblet sammen, kan disse enhetene kommunisere trådløst via ad hoc-nettverk med kort rekkevidde, såkalte piconet. Piconet opprettes dynamisk og automatisk etter hvert som Bluetooth-aktiverte enheter beveger seg ut og inn av radionærhet. Hver enhet i et piconet kan kommunisere med opptil sju andre enheter innenfor samme piconet samtidig, og hver enhet kan også være i flere piconet samtidig. Det er nesten ingen grenser for hvordan du kan koble Bluetooth-enheter sammen.

Rekkevidden til Bluetooth-teknolologi er applikasjonsspesifikk. Den grunnleggende spesifikasjonen angir en minimumsrekkevidde på 10 meter eller 30 fot, men det er ingen fastsatt grense, og produsentene kan justere implementeringene slik at de får den rekkevidden de trenger for å støtte brukerscenarioer for løsningene deres.

Spektrum

Bluetooth-teknologi opererer i det lisensfrie ISM-båndet (ISM - industrial, scientific, medical) ved 2,4 til 2,485 GHz. Det anvender et signal med spredt spektrum, frekvensveksling og full dupleks med en nominell hastighet på 1600 skift i sekundet). ISM-båndet på 2,4 GHz er tilgjengelig og lisensfritt i de fleste land.

Støy

Den tilpassede frekvensvekslingen (AFH - adaptive frequency hopping) som Bluetooth-teknologi benytter, ble utviklet for å redusere støyen mellom trådløse teknologier som delte 2,4 GHz-spektrumet. AFH utnytter den tilgjengelige frekvensen innenfor spektrumet. Dette gjøres ved at teknologien registrerer andre enheter i spektrumet og unngår de frekvensene disse bruker. Den tilpassede vekslingen mellom 79 frekvenser med intervaller på 1 MHz sørger for høy støyimmunitet og sørger også for at overføringene innenfor spektrumet blir mer effektive. Frekvensveksling gir brukere av Bluetooth-teknologi bedre ytelse selv om det brukes andre teknologier samtidig med Bluetooth-teknologi.

Rekkevidde

Rekkevidden kan variere avhengig av hvilken radioklasse som brukes til en implementering.

- Radioer i klasse 3 - har en rekkevidde på opptil 1 meter eller 3 fot
- Radioer i klasse 2 - de vanligste i mobile enheter - har en rekkevidde på opptil 10 meter eller 33 fot
- Radioer i klasse 1 - brukes hovedsakelig i brukerscenarioer for næringslivet - har en rekkevidde på opptil 100 meter eller 300 fot

Strømforbruk

Den radioen som er mest brukt, er klasse 2 med et strømforbruk på 2,5 mW. Bluetooth-teknologi er utviklet til å ha meget lavt strømforbruk, blant annet ved at radioer slås av når de er inaktive.

Generic Alternate MAC/PHY i versjon 3.0 HS gjør det mulig å oppdage eksterne AMP-er for høyhastighetsenheter, og slår på radioen bare når det er nødvendig til dataoverføring slik at det oppstår en fordel ved strømoptimering

Datahastighet

- 1 Mbit/s for versjon 1.2;
- Opptil 3 Mbit/s støttes for versjon 2.0 EDR
- Opptil 24 Mbit/s støttes for versjon 3.0 HS