# Έλεγχος και ρύθμιση παραμέτρων του Bluetooth

Για να αποκτήσετε πρόσβαση στο παράθυρο "Ρυθμίσεις Bluetooth", ανοίξτε το μενού Bluetooth στην περιοχή ειδοποιήσεων και επιλέξτε το στοιχείο Ρυθμίσεις Bluetooth. Εμφανίζεται το παράθυρο "Ρυθμίσεις Bluetooth". Ρυθμίστε τις παραμέτρους του Bluetooth όπως περιγράφεται στις επόμενες ενότητες.

## Διαχείριση κατάστασης ασύρματης επικοινωνίας Bluetooth

Με τις εφαρμογές Intel® PROSet/Wireless Software στην περιοχή ειδοποιήσεων, μπορείτε να ενεργοποιείτε και να απενεργοποιείτε τη μονάδα ασύρματης επικοινωνίας Bluetooth από τον υπολογιστή σας:

1. Για να ενεργοποιήσετε την ασύρματη επικοινωνία Bluetooth, κάντε δεξί κλικ στο εικονίδιο Bluetooth στην περιοχή ειδοποιήσεων και, κατόπιν, επιλέξτε Ενεργοποίηση προσαρμογέα.
2. Για να απενεργοποιήσετε την ασύρματη επικοινωνία Bluetooth, κάντε κλικ στο εικονίδιο Bluetooth στην περιοχή ειδοποιήσεων και, κατόπιν, επιλέξτε Απενεργοποίηση προσαρμογέα ή ανοίξτε το παράθυρο "Ρυθμίσεις Bluetooth" και επιλέξτε το πλαίσιο ελέγχου Απενεργοποίηση του προσαρμογέα Bluetooth στην καρτέλα Επιλογές.

## Ρύθμιση παραμέτρων φακέλου κοινής χρήσης

Για να διαχειριστείτε τις επιλογές κοινής χρήσης αρχείων μέσω Bluetooth, επιλέξτε την καρτέλα Φάκελος Κοινής χρήσης στο παράθυρο "Ρυθμίσεις Bluetooth".

Ενεργοποίηση κοινής χρήσης αρχείων

Για να επιτρέψετε την κοινή χρήση αρχείων από τον υπολογιστή σας, ακολουθήστε τα παρακάτω βήματα:

1. Επιλέξτε το πλαίσιο ελέγχου Να επιτρέπεται σε απομακρυσμένες συσκευές η εξερεύνηση του φακέλου κοινής χρήσης.
2. Κάντε κλικ στο κουμπί Αναζήτηση για να επιλέξετε την τοπική διαδρομή του φακέλου κοινής χρήσης στον υπολογιστή σας.
3. Κάντε κλικ στο κουμπί OK.
   Όλα τα αρχεία και οι φάκελοι στη διαδρομή του φακέλου κοινής χρήσης χρησιμοποιούνται από κοινού με συσκευές Bluetooth.

Ρύθμιση πρόσβασης μόνο για ανάγνωση σε αρχεία κοινής χρήσης

Μπορείτε να περιορίσετε την πρόσβαση απομακρυσμένων συσκευών στο φάκελο κοινής χρήσης στο επίπεδο "μόνο για ανάγνωση" (read-only), καταργώντας την επιλογή του πλαισίου ελέγχου Να επιτρέπεται σε απομακρυσμένες συσκευές να αλλάζουν το περιεχόμενο του φακέλου κοινής χρήσης.

Απενεργοποίηση κοινής χρήσης αρχείων

Για να απαγορεύσετε την κοινή χρήση αρχείων από τον υπολογιστή σας, καταργήστε την επιλογή του πλαισίου ελέγχου Να επιτρέπεται σε απομακρυσμένες συσκευές η εξερεύνηση του φακέλου κοινής χρήσης και κάντε κλικ στο κουμπί OK.

## Ρύθμιση παραμέτρων ήχου

Για να διαχειριστείτε τις επιλογές ήχου Bluetooth, επιλέξτε την καρτέλα Ήχος στο παράθυρο "Ρυθμίσεις Bluetooth".

Ενεργοποίηση προστασίας περιεχομένου Serial Copy Management System (SCMS-T)

Το λογισμικό Intel® PROSet/Wireless Software συνεργάζεται με ακουστικά που διαθέτουν προστασία περιεχομένου SCMS-T μέσω της τεχνολογίας Διαχείρισης Ψηφιακών Δικαιωμάτων (DRM). Για να επιτρέψετε τη σύνδεση ήχου μόνο σε συσκευές που υποστηρίζουν προστασία περιεχομένου SCMS-T, επιλέξτε το πλαίσιο ελέγχου Σύνδεση με συσκευή ήχου μόνο εάν υποστηρίζει προστασία περιεχομένου SCMS-T.

Συγχρονισμός λειτουργίας Skype με το επιλεγμένο ακουστικό Bluetooth

Το λογισμικό Intel® PROSet/Wireless Software εκτελεί αυτόματη μεταφορά κλήσεων Skype σε οποιοδήποτε από τα συνδεδεμένα ακουστικά Bluetooth. Για να ενεργοποιήσετε αυτήν τη δυνατότητα, ενεργοποιήστε την επιλογή Ενεργοποίηση μεταφοράς κλήσεων Skype και επιλέξτε το όνομα του ακουστικού ήχου Bluetooth που ήταν συνδεδεμένο προηγουμένως από το αναπτυσσόμενο μενού.

Σημείωση: Αυτή η επιλογή δεν είναι διαθέσιμη εάν δεν έχει εγκατασταθεί στον υπολογιστή το λογισμικό Skype.

## Ρύθμιση παραμέτρων βίντεο

Για να διαχειριστείτε τις επιλογές βίντεο Bluetooth, επιλέξτε την καρτέλα Βίντεο στο παράθυρο "Ρυθμίσεις Bluetooth".

Ενεργοποίηση κοινής χρήσης βίντεο

Για να επιτρέψετε την κοινή χρήση βίντεο από τον υπολογιστή σας, ακολουθήστε τα παρακάτω βήματα:

1. Επιλέξτε το πλαίσιο ελέγχου Ενεργοποίηση κοινής χρήσης.
2. Κάντε κλικ στο κουμπί Αναζήτηση για να επιλέξετε το αρχείο για κοινή χρήση στον υπολογιστή σας.
3. Κάντε κλικ στο κουμπί OK.

## Ρυθμίσεις μετάδοσης δεδομένων υψηλής ταχύτητας

Με το λογισμικό Intel® PROSet/Wireless Software, μπορείτε να απολαμβάνετε μετάδοση δεδομένων υψηλής ταχύτητας μέσω συσκευών Bluetooth που υποστηρίζουν την προδιαγραφή v3.0+HS.

Για να διαχειριστείτε τις επιλογές μετάδοσης δεδομένων υψηλής ταχύτητας, επιλέξτε την καρτέλα Bluetooth 3.0+HS στο παράθυρο "Ρυθμίσεις Bluetooth".

Ενεργοποίηση υποστήριξης λειτουργίας υψηλής ταχύτητας

Για να επιτρέψετε την υποστήριξη της προδιαγραφής Bluetooth v3.0+HS, επιλέξτε το πλαίσιο ελέγχου Ενεργοποίηση υποστήριξης λειτουργίας υψηλής ταχύτητας.