# Bluetooth-teknologia

Langaton Bluetooth®-teknologia[1] on lyhyen kantaman tiedonsiirtotekniikka, jonka tarkoituksena on ollut korvata siirrettävien ja/tai kiinteiden laitteiden väliset kaapelit korkeasta suojauksen tasosta tinkimättä.

Bluetoothin kansainvälisen hyväksynnän ja Bluetooth-teknologian rakenteen ansiosta mistä tahansa Bluetooth-laitteesta voidaan muodostaa yhteys tietyllä etäisyydellä olevaan toiseen Bluetooth-laitteeseen.

Kaikki tässä osassa olevat tiedot ja teknologian tarkempi kuvaus ovat saatavilla sivustosta www.bluetooth.com.

Elektronisten Bluetooth-laitteiden välille muodostettujen yhteyksien ansiosta kyseiset laitteet pystyvät kommunikoimaan langattomasti lyhyen kantaman tilapäisverkkojen kautta, jotka tunnetaan pikoverkkoina. Pikoverkot muodostetaan dynaamisesti ja automaattisesti, kun Bluetooth-laitteet siirtyvät radiokantaman sisälle tai sen ulkopuolelle. Jokainen pikoverkossa oleva laite voi samanaikaisesti kommunikoida enintään seitsemän samassa pikoverkossa olevan laitteen kanssa, ja jokainen laite voi kuulua samanaikaisesti myös useaan pikoverkkoon. Bluetooth-laitteiden yhteydenmuodostustavat ovat käytännössä lähes rajattomat.

Bluetooth-teknologian toiminta-alue määräytyy sovelluskohtaisesti. Ydinmäärityksen mukaan sen on oltava vähintään 10 metriä tai 30 jalkaa, mutta mitään rajaa ei ole määritetty, joten valmistajat voivat sovittaa toiminta-alueen ratkaisujen käyttötarkoitukselle sopivaksi.

Taajuusalue

Bluetooth-teknologia toimii 2,4–2,485 GHz:n lisenssivapaalla teollisella, tieteellisellä ja lääketieteellisellä ISM-taajuusalueella. Se perustuu hajasprektriin, taajuushyppelyyn ja kaksisuuntaiseen signaaliin, jonka nimellisnopeus on 1 600 hyppyä sekunnissa. 2,4 GHz:n ISM-taajuusalue on käytettävissä ja lisenssivapaa useimmissa maissa.

Häiriöt

Bluetooth-teknologian adaptiivisen taajuushyppelyn (AFH) tuki vähentää 2,4 GHz:n kaistaa käyttävien, langattomiin teknologioihin perustuvien laitteiden välisiä häiriöitä. AFH hyödyntää kaistan alueella käytettävissä olevia taajuuksia. Tämä toteutetaan tekniikalla, joka tunnistaa muut kaistan alueella toimivat laitteet ja auttaa välttämään niiden käyttämät taajuudet. Adaptiivinen hyppely 79:n, toisistaan 1 MHz:n etäisyydellä olevan taajuuden välillä vähentää merkittävästi häiriöiden määrää ja lisää lähetyksen tehokkuutta kaistan alueella. Bluetooth-teknologian käyttäjille taajuushyppely takaa entistä paremman suorituskyvyn myös silloin, kun Bluetooth-teknologian kanssa käytetään muita teknologioita.

Toiminta-alue

Toiminta-alue voi vaihdella ratkaisussa käytettävän radion luokan mukaan:

- Luokan 3 radioiden toiminta-alue on enintään 1 metri tai 3 jalkaa
- Luokan 2 (yleensä langattomissa laitteissa käytettävien) radioiden toiminta-alue on enintään 10 metriä tai 33 jalkaa
- Luokan 1 (ensisijaisesti teollisuudessa käytettävien) radioiden toiminta-alue on enintään 100 metriä tai 300 jalkaa

Teho

Yleisimmin käytetään luokan 2 radioita, joiden teho on 2,5 mW. Bluetooth-teknologia kuluttaa erittäin vähän virtaa, ja radiot voidaan sammuttaa, kun ne eivät ole käytössä.

Version 3.0 HS Generic Alternate MAC/PHY -toiminto mahdollistaa vaihtoehtoisten MAC/PHY-tasojen käytön nopeiden laitteiden kanssa ja käynnistää radion tiedonsiirtoa varten vain tarvittaessa, mikä tehostaa virrankäyttöä ja parantaa radioiden suojausta.

Tiedonsiirtonopeus

- Versio 1.2: 1 Mbps
- Versio 2.0 EDR: enintään 3 Mbps:n tuki
- Versio 3.0 HS: enintään 24 Mbps:n tuki