# Brug af Bluetooth-headset s

Med Intel® PROSet/Wireless-software kan du bruge Bluetooth-stereo og -mono-headsets på din computer til at høre musik og besvare VoIP-opkald. Du kan også lave din computer om til en Bluetooth-højttaler til alle andre Bluetooth-aktiverede enheder.

Understøttede lydprofiler omfatter:

- A2DP-kilde og -modtager
- AVRCP-controller og destination
- HFP-/HSP-lydgateway
- Integration med Windows Media Player/Center
- Integration med Skype

## Afspilning af musik fra computer til Bluetooth-headset

Bluetooth-stereoheadsets kan sluttes til din computer, så du kan høre musik og styre lydafspilningssoftware, som kører på computeren.

Når du vil begynde at arbejde med din headset-enhed, skal du føje den til Intel® PROSet/Wireless-software-enhedslisten ved at følge disse trin:

1. Dobbeltklik på den valgte headsetenhed, eller højreklik og vælg menuelementet Bluetooth-funktioner.
   Vinduet Funktioner og indstillinger for Bluetooth-enhed åbnes.
2. Du kan tilslutte headsettet til computeren ved at klikke på Lyt til musik i gruppen Lyd & video i vinduet Funktioner og indstillinger for Bluetooth-enhed.
3. Så snart forbindelsen er oprettet, opdateres vinduet Funktioner og indstillinger for Bluetooth-enhed for at oplyse dig om den etablerede forbindelse. Samtidig deaktiveres linket Viderestil VoIP-opkald til håndfrit.
   Når headsettet er konfigureret, bliver det standardlydenheden for computeren, og det kan bruges til at lytte til musik, der bliver afspillet af computeren.
   Bemærk: Der kan kun oprettes en enkelt lydforbindelse ad gangen. Hvis du vil oprette forbindelse til en anden lydenhed, skal du først afbryde den aktuelle lydforbindelse.
4. Du kan afbryde en eksisterende lydforbindelse ved at klikke på Afbryd i gruppen Lyd & video i vinduet Funktioner og indstillinger for Bluetooth-enhed.
5. Hvis du under visse omstændigheder ikke kan høre musik i dit Bluetooth-headset, skal du kontrollere dine standardlydindstillinger som beskrevet nedenfor.

Standardlydenhed

Når der er etableret en lydforbindelse, angives Bluetooth-lydenheden automatisk som standardafspilningsenhed i Windows-styresystemet.

I visse sjældne tilfælde vil Bluetooth-lydenheden muligvis ikke virke automatisk. Hvis du f.eks. konfigurerer en anden lydenhed automatisk, før forbindelsen med Bluetooth-headsettet er etableret, virker Bluetooth-lydenheden muligvis ikke.

Er dette tilfældet, skal du åbne Windows' lydindstillinger fra proceslinjen eller håndtere lydenheder fra afsnittet Hardware og lyd i Kontrolpanel og angive Bluetooth-lydenheden som standardenhed.

Når et Bluetooth-headset slukkes eller afbrydes, skifter Windows-operativsystemet standardlydenheden tilbage til den tidligere standardenhed.

## Modtagelse af VoIP (Voice over IP )-opkald, mens der lyttes til musik

Intel® PROSet/Wireless-software gør det muligt for dig at bruge Bluetooth-stereo- og monoheadsets problemfrit, mens du hører musik fra computeren og modtager Skype-opkald. Følgende funktioner understøttes:

- Styring af medieafspiller med headsetknapper:

- Stop/pause/genoptag afspilning
- Gå til næste/forrige musiknummer
- Volumen op/ned

- Modtage eller afvise indgående Skype-opkald med de relevante headset-knapper
- Automatisk afbrydelse af musik under et aktivt Skype-opkald og genoptagelse efter opkaldets afslutning

Bemærk: Du kan få disse funktioner til at virke problemfrit ved at aktivere Bluetooth-plug-in'en til Windows Media Player og sørge for, at Skype-adgang er tilladt for plug-in'en "btplayerctrl.exe".

## Brug af Bluetooth-headsets til VoIP-opkald

Med Intel® PROSet/Wireless-software, kan de fleste Bluetooth-headsets bruges som lydkommunikationsenheder for VoIP-telefoniprogrammer.

Hvis du allerede planlægger at bruge dit headset som VoIP-kommunikationsenhed, skal du følge de næste trin. Hvis du ønsker at lytte til musik mens du besvarer et indgående Skype-opkald, skal du følge proceduren fra Modtagelse af VoIP (Voice over IP )-opkald mens der lyttes til musik. I dette tilfælde udføres al nødvendig konfiguration automatisk af Intel® PROSet/Wireless-softwaren med Skype-integration.

Sådan begynder du at arbejde med headset-enheden:

1. Føj din headset-enhed til enhedslisten: brug menuelementet Tilføj en enhed ved at højreklikke på Bluetooth-proceslinjeikonet.
2. Vælg Vis Bluetooth-enheder i Bluetooth-proceslinjemenuen.
3. Dobbeltklik på et ikon i den valgte headset-enhed, eller højreklik på ikonet og vælg Bluetooth-funktioner for at åbne vinduet Funktioner og indstillinger for Bluetooth-enhed.
4. Du kan tilslutte headsettet til computeren (pc'en) som kommunikationsenhed ved at klikke på linket Viderestil VoIP-opkald til håndfrit i gruppen Telefoni i vinduet Funktioner og indstillinger for Bluetooth-enhed.

Så snart forbindelsen er oprettet, opdateres vinduet Funktioner og indstillinger for Bluetooth-enhed for at oplyse dig om den etablerede forbindelse. Samtidig deaktiveres linket Lyt til musik. Når du har oprettet forbindelse, kan du bruge dit headset som standardkommunikationsenhed i VoIP-programmer som Skype.

Vigtig bemærkning: Du kan kun have en enkelt lydforbindelse ad gangen. Før du opretter forbindelse til en anden lydenhed, skal du afbryde den aktuelle lydforbindelse.

Du afbryder en eksisterende lydforbindelse ved at klikke på Afbryd i gruppen Viderestil VoIP-opkald til håndfrit i tjenestevisningen.

## Lytte til musik fra en Bluetooth-enhed over computerhøjttalere

Intel® PROSet/Wireless-software kan afspille lyd fra en Bluetooth-enhed til standardlydenheder, som er tilsluttet computeren.

Sådan bruger du computeren som Bluetooth-højttaler til din Bluetooth-enhed:

1. Føj din enhed til enhedslisten: brug menuelementet Tilføj en enhed ved at højreklikke på Bluetooth-proceslinjeikonet.
2. Vælg Vis Bluetooth-enheder i Bluetooth-proceslinjemenuen.
3. Dobbeltklik på et ikon for den valgte enhed, eller højreklik på ikonet, og vælg Bluetooth-funktioner for at åbne vinduet Funktioner og indstillinger for Bluetooth-enhed.
4. Klik på linket Afspil musik i gruppen Lyd & video i vinduet Funktioner og indstillinger for Bluetooth-enhed.
   Når denne handling er udført, vil lydstreamen fra fjernenheden blive videresendt til dine computerhøjttalere (eller en anden konfigureret standardlydenhed).

Med en aktiv Afspil musik-forbindelse kan du bruge mediestyringsværktøjslinjen til at styre fjernafspilleren med Bluetooth. Værktøjslinjen føjes automatisk til Windows' systemværktøjslinjer på computeren. Værktøjslinjen understøtter standardhandlinger såsom afspil/stop, næste-/forrige nummer og lydstyrkeregulering.

Du kan stoppe med at bruge computeren som Bluetooth-højttaler ved at klikke på Afbryd under linket Afspil musik.