# Bluetooth technológia

Bluetooth® vezeték nélküli technológia[1]: egy olyan rövid hatótávolságú kommunikációs technológia, amely a hordozható és/vagy rögzített eszközöket csatlakoztató kábelek biztonságos kiváltására szolgál.

A Bluetooth szabvány és a Bluetooth technológia struktúrájának világszintű elfogadása azt jelenti, hogy a Bluetooth-kompatibilis eszközök bármelyik másik Bluetooth-kompatibilis eszközhöz képesek csatlakozni megadott távolságon belül.

A jelen szakasz összes információja és további technológiai részletek is elérhetők a www.bluetooth.com weboldalon.

A Bluetooth-kompatibilis elektronikus eszközök közti kapcsolatok lehetőséget nyújtanak az eszközök vezeték nélküli kommunikációjára kis hatótávolságú ad hoc hálózatokon keresztül (ezeket a hálózatokat pikohálózatoknak is nevezik). A pikohálózatok automatikusan létrejönnek annak megfelelően, ahogy a Bluetooth-kompatibilis eszközök hatótávolságon belülre, illetve kívülre kerülnek. A pikohálózatok minden egyes eszköze egyidejűleg legfeljebb hét másik eszközzel tud kommunikálni az adott pikohálózaton belül, és minden egyes eszköz egyszerre több pikohálózathoz is tartozhat. A Bluetooth-eszközök csatlakoztatása így lényegében végtelen sokféle kombinációban történhet.

A Bluetooth technológia hatótávolsága függ az adott alkalmazási módtól. A szabvány alapleírásában ugyan szerepel egy 10 méteres (30 lábas) minimális hatótávolság, de nincs határérték megadva, és a gyártók megoldásaik finomhangolásával garantálhatják az adott alkalmazásnak megfelelő hatótávolságot.

Hullámhossztartomány

A Bluetooth technológia egy nem licencelt ISM (ipari, tudományos és orvosi) hullámhosszon üzemel 2,4 és 2,485 GHz között, és egy szórt spektrumú, frekvenciaugráltatós, teljes-duplex jelet használ másodpercenként 1600 ugrással. A 2,4 GHz-es ISM hullámhossz a legtöbb országban nincs licencelve és elérhető.

Interferencia

A Bluetooth technológia adaptív frekvenciaugratási (AFH-) képessége úgy lett kifejlesztve, hogy minél kisebb legyen a 2,4 GHz-es tartományon osztozó eszközök között az interferencia. Az AFH-képesség úgy működik, hogy kihasználja az elérhető frekvenciát. A technológia észleli a tartományt használó többi eszközt, és elkerüli az ezek által használt frekvenciákat. Az adaptív ugrálás 79 frekvencia között történik 1 MHz-es lépésközzel, és ez nagy mértékben biztosítja az eszközök védettségét az interferenciával szemben, továbbá hatékonyabb adatátvitelt biztosít a hullámhossztartományon belül. A felhasználók számára a Bluetooth technológia frekvenciaugratása jobb teljesítményt biztosít még akkor is, ha a Bluetooth technológia mellett más technológiát is használnak.

Hatótávolság

A hatótávolság függ az adott eszközben használt rádió besorolásától:

- 3-as osztályú rádió – a hatótávolság legfeljebb 1 méter (3 láb)
- 2-es osztályú rádió (leggyakrabban mobileszközökben fordul elő) – a hatótávolság legfeljebb 10 méter (33 láb)
- 1-es osztályú rádió (leggyakrabban ipari eszközökben fordul elő) – a hatótávolság legfeljebb 100 méter (300 láb)

Áramfelvétel

A leggyakrabban előforduló 2-es osztályú rádióegység 2,5 mW áramot fogyaszt. A Bluetooth technológia nagyon kevés áramot fogyaszt, többek között azért, mert az inaktív rádióegység alacsonyabb fogyasztási módba kapcsol.

A 3.0 HS verzió Generic Alternate MAC/PHY technológiája lehetőséget nyújt a távoli nagy sebességű eszközök erősítőinek felfedezésére, és csak akkor kapcsolja be a rádiót, amikor arra szükség van az adatok átviteléhez. Ez optimalizálja az áramfogyasztást és segít a rádiók biztonságosságának megőrzésében.

Adatátviteli sebesség

- 1 Mb/s az 1.2-es verzió esetén;
- Max. 3 Mb/s támogatott a 2.0 EDR verzió esetén
- Max. 24 Mb/s támogatott a 3.0 HS verzió esetén