# Bluetooth eszközök kezelése és beállítása

A Bluetooth beállítások ablak megjelenítéséhez nyissa meg a Bluetooth menüt a tálcán, és válassza a Bluetooth beállítások menüelemet. Megjelenik a Bluetooth beállítások ablak. Végezze el a Bluetooth eszközök konfigurálását a következő szakasz alapján.

## Bluetooth rádió állapotának kezelése

Az Intel® PROSet/Wireless Software tálcaalkalmazás segítségével be- és kikapcsolhatja a számítógépről a Bluetooth rádiót:

1. A Bluetooth rádió bekapcsolásához kattintson a jobb gombbal a Bluetooth tálcaikonra, és válassza az Adapter bekapcsolása parancsot.
2. A Bluetooth rádió kikapcsolásához kattintson a jobb gombbal a Bluetooth tálcaikonra, és válassza az Adapter kikapcsolása parancsot. Egy másik lehetőség: nyissa meg a Bluetooth beállítások ablakot, és válassza a Bluetooth adapter kikapcsolása jelölőnégyzetet a Beállítások lapon.

## Megosztott mappa beállítása

A Bluetooth fájlmegosztás beállításához válassza a Megosztott Mappa lapot a Bluetooth beállítások ablakban.

Fájlmegosztás engedélyezése

A számítógépen lévő fájlok megosztásához tegye a következőket:

1. Jelölje be A távoli készülékek böngészésének engedélyezése a megosztott mappában jelölőnégyzetet.
2. Kattintson a Tallózás parancsra a számítógép helyi megosztott mappájának kiválasztásához.
3. Kattintson az OK gombra.
   A megosztott mappa elérési útján található összes fájl és mappa meg lesz osztva a Bluetooth eszközökkel.

Csak olvasási hozzáférés beállítása megosztott fájlokhoz

Korlátozhatja a távoli eszközök megosztott mappához való hozzáférését csak olvasási hozzáférésként, ha törli a jelet A megosztott mappában tárolt adatok módosításának engedélyezése a távoli készülékek számára jelölőnégyzetből.

Fájlmegosztás tiltása

A számítógépen lévő fájlok megosztásának tiltásához törölje a jelet A távoli készülékek böngészésének engedélyezése a megosztott mappában jelölőnégyzetből, és kattintson az OK gombra.

## Hangbeállítások

A Bluetooth hangbeállítások módosításához válassza az Audio lapot a Bluetooth beállítások ablakban.

A Serial Copy Management System (SCMS-T) tartalomvédelem engedélyezése

Az Intel® PROSet/Wireless Software támogatja az SCMS-T típusú DRM-tartalomvédelmet használó fejhallgatókat. Ha csak olyan hangeszközök csatlakozását szeretné engedélyezni, amelyek támogatják az SCMS-T tartalomvédelmet, jelölje be a Csatlakozás audiokészülékhez csak akkor, ha az SCMS-T tartalomvédő támogatja jelölőnégyzetet.

Skype-művelet szinkronizálása a kiválasztott Bluetooth fejbeszélővel

Az Intel® PROSet/Wireless Software automatikusan átirányítja a Skype-hívásokat a csatlakoztatott Bluetooth fejbeszélőkre. Ezen funkció engedélyezéséhez állítsa be a Skype-átirányítás aktiválása beállítást, és válassza ki valamelyik korábban csatlakoztatott Bluetooth fejbeszélőt a legördülő listából.

Megjegyzés: Ez a beállítás nem érhető el, ha a Skype program nincs telepítve a számítógépre.

## Videobeállítások

A Bluetooth videobeállítások módosításához válassza a Video lapot a Bluetooth beállítások ablakban.

Videomegosztás engedélyezése

A számítógépen lévő videók megosztásához tegye a következőket:

1. Jelölje be a Megosztás engedélyezése jelölőnégyzetet.
2. Kattintson a Tallózás parancsra a számítógép megosztandó fájljának kiválasztásához.
3. Kattintson az OK gombra.

## A nagysebességű technológia beállításai

Az Intel® PROSet/Wireless Software lehetőséget nyújt nagy sebességű adatátvitelre a Bluetooth v3.0+HS specifikációt támogató Bluetooth eszközök között.

A nagysebességű adatátvitel beállításainak módosításához válassza a Bluetooth 3.0+HS lapot a Bluetooth beállítások ablakban.

Nagysebességű üzemmód támogatásának engedélyezése

A Bluetooth v3.0+HS specifikáció támogatásának engedélyezéséhez jelölje be a Bekapcsolni a magas sebességű üzemmódot jelölőnégyzetet.