# Bluetoothin hallinta ja määrittäminen

Voit avata Bluetooth-asetukset-ikkunan napsauttamalla Bluetooth-tehtäväpalkkivalikkoa ja valitsemalla Bluetooth-asetukset-valikkokohteen. Bluetooth-asetukset-ikkuna tulee näyttöön. Määritä Bluetooth-kokoonpano seuraavissa osissa kuvatulla tavalla.

## Bluetooth-radion tilan hallinta

Intel® PROSet/Wireless Software -ohjelmiston tehtäväpalkkisovellusten avulla voit käynnistää tai sammuttaa Bluetooth-radiomoduulin tietokoneesta:

1. Jos haluat käynnistää Bluetooth-radion, napsauta hiiren kakkospainikkeella Bluetooth-tehtäväpalkkikuvaketta ja valitse Ota sovitin käyttöön.
2. Jos haluat sammuttaa Bluetooth-radion, napsauta Bluetooth-tehtäväpalkkikuvaketta ja valitse Poista sovitin käytöstä tai avaa Bluetooth-asetukset-ikkuna ja valitse Sammuta Bluetooth-sovitin -valintaruutu Asetukset-välilehdestä.

## Jaettujen kansioiden määrittäminen

Voit hallita Bluetoothin jakamisasetuksia valitsemalla Jaettu kansi -välilehden Bluetooth-asetukset-ikkunasta.

Tiedostojen jakamisen ottaminen käyttöön

Jos haluat sallia tietokoneessa olevien tiedostojen jakamisen, toimi seuraavasti:

1. Valitse Salli etälaitteiden selata jaettua kansiota -valintaruutu.
2. Valitse paikallisen jaetun kansion polku tietokoneesta valitsemalla Selaa.
3. Valitse OK.
   Kaikki jaetun kansion polussa olevat tiedostot ja kansiot jaetaan Bluetooth-laitteiden kanssa.

Vain luku -oikeuden määrittäminen jaetuille tiedostoille

Voit määrittää etälaitteille vain luku -oikeudet jaetussa kansiossa oleviin tiedostoihin poistamalla Salli etälaitteiden muuttaa jaetun kansion sisältöä -valintaruudun valinnan.

Tiedostojen jakamisen poistaminen käytöstä

Jos haluat estää tietokoneessa olevien tiedostojen jakamisen, poista Salli etälaitteiden selata jaettua kansiota -valintaruudun valinta ja valitse OK.

## Äänen määrittäminen

Voit hallita Bluetooth-ääniasetuksia valitsemalla Audio-välilehden Bluetooth-asetukset-ikkunasta.

Serial Copy Management System (SCMS-T) -sisällönsuojauksen ottaminen käyttöön

Intel® PROSet/Wireless Software -ohjelmisto on yhteensopiva SCMS-T-sisällönsuojauksen Digital Rights Management (DRM) -ohjelman mukaisesti suojattujen kuulokemikrofonien kanssa. Jos haluat sallia ääniyhteyden vain SCMS-T-sisällönsuojausta tukeville laitteille, valitse Liitä audiolaitteeseen vain, jos se tukee SCMS-T-sisällön suojausta -valintaruutu.

Skype-toimintojen synkronointi valitun Bluetooth-kuulokemikrofonin kanssa

Intel® PROSet/Wireless Software -ohjelmisto suorittaa automaattisesti Skype-soitonsiirron kaikkien kytkettyjen Bluetooth-kuulokemikrofonien tapauksessa. Jos haluat ottaa tämän toiminnon käyttöön, aseta Ota Skype-kytkentä käyttöön -asetus ja valitse pudotusvalikosta aikaisemmin kytketyn Bluetooth-kuulokemikrofonin nimi.

Huomautus: Tämä asetus ei ole käytettävissä, jos Skype-ohjelmistoa ei ole asennettu tietokoneeseen.

## Videon määrittäminen

Voit hallita Bluetooth-videoasetuksia valitsemalla Video-välilehden Bluetooth-asetukset-ikkunasta.

Videoiden jakamisen ottaminen käyttöön

Jos haluat sallia tietokoneessa olevien videoiden jakamisen, toimi seuraavasti:

1. Valitse Ota jakaminen käyttöön -valintaruutu.
2. Valitse tietokoneesta jaettava tiedosto valitsemalla Selaa.
3. Valitse OK.

## High Speed -asetukset

Intel® PROSet/Wireless Software -ohjelmiston ansiosta voit nauttia nopeasta tiedonsiirrosta Bluetooth v3.0+HS -määritystä tukevissa Bluetooth-laitteissa.

Voit hallita nopean tiedonsiirron asetuksia Bluetooth-asetukset-valintaikkunan Bluetooth 3.0+HS -välilehdessä.

High speed -tilan tuen ottaminen käyttöön

Jos haluat sallia Bluetooth v3.0+HS -määrityksen tuen, valitse Ota käyttöön high speed -tilan tuki -valintaruutu.