# Bruke filer over Bluetooth

Med Intel® PROSet/Wireless Software kan du dele lokale mapper på datamaskinen med andre Bluetooth-enheter, overføre alle typer filer mellom datamaskiner og Bluetooth-enheter, opprette eller slette filer og mapper på en Bluetooth-enhet og bruke veiviseren Send til fra Microsoft Office-menyen til å sende filer til Bluetooth-enheter.

Støttede filoverføringsprofiler omfatter følgende:

- FTP-klient og -server (FTP - File Transfer Protocol)
- BIP-server (BIP - Basic Imaging Profile)
- OBEX 1.5 SRM (OBEX - Object Exchange, SRM - Single Response Mode)
- Alle OBEX-profiler kan benytte 3.0+HS (High Speed)
- Microsoft Office-integrasjon for OPP-klient (OPP - Object Push Profile)

Hvis en ekstern Bluetooth-enhet støtter Bluetooth 3.0 + HS-standarden, utføres de fleste filoverføringene automatisk i høyhastighetsmodus ved hjelp av WiFi-adapter.

## Overføre og behandle filer over en Bluetooth-kobling

Få tilgang til filer og mapper på en Bluetooth-enhet. Intel® PROSet/Wireless Software gir en visning av filsystemet på Bluetooth-enheten som er integrert med Windows Utforsker. Dette er den mest effektive måten å utveksle filer med eksterne Bluetooth-enheter på. Ved hjelp av den kan du gjøre følgende:

- Bla gjennom filer og mapper på Bluetooth-enheten
- Overføre filer mellom datamaskinen og Bluetooth-enheten
- Opprette og slette mapper på Bluetooth-enheten

Alle disse operasjonene kan utføres i et standardgrensesnitt som likner Utforsker.

Du kan få tilgang til eksterne delte filer og mapper på to måter:

1. Klikk Titte på ekstern mappe i Utveksling av filer-gruppen i vinduet Bluetooth-utstyrsoperasjoner og -innstillinger.
2. Klikk den virtuelle mappen med navnet til Bluetooth-enheten i Windows Utforsker (Datamaskin, gruppen Andre). Denne virtuelle mappen opprettes automatisk for hver Bluetooth-enhet med mulighet for Bluetooth-FTP-server som legges til.

I begge tilfeller vises filstrukturen for denne Bluetooth-enheten i den vanlige Windows Utforsker-visningen. I dette vinduet kan du utføre alle vanlige filoperasjoner på samme måte som du ville ha gjort med lokale filer på datamaskinen.

## Dele en lokal mappe for andre Bluetooth-enheter

Med Intel® PROSet/Wireless Software kan du dele mapper på datamaskinen med andre Bluetooth-enheter. Dette gjør du ved å bruke vinduet Bluetooth-innstillinger. Se fremtidige detaljer i avsnittet Konfigurering av delte mapper.

## Sende filer fra Microsoft Office til en Bluetooth-enhet

Med Intel® PROSet/Wireless Software kan du overføre programfiler fra Microsoft Office til andre Bluetooth-enheter. Dette kan du gjøre for Microsoft Word, Excel, Access og Power Point i følgende versjoner:

- Microsoft Office 2003
- Microsoft Office 2007
- Microsoft Office 2010

Slik sender du et åpent Microsoft Office-dokument til en ekstern Bluetooth-enhet:

1. Avhengig av hvilken versjon av Microsoft Office du bruker, velger du Sende til Bluetooth-handlingen i menyen eller på verktøylinjen. Se Microsoft Office Hjelp hvis du vil ha en forklaring på hvordan du gjør dette. Vinduet Filoverføring med Bluetooth vises.
2. Når vinduet Filoverføring med Bluetooth åpnes, velger du en Bluetooth-enhet som mål og klikker knappen Neste.
3. Fremdriftsvinduet for filoverføringen vises, og det gjeldende åpne dokumentet sendes til den valgte Bluetooth-enheten. Du blir varslet når operasjonen er fullført.

## Motta filer fra en Bluetooth-enhet på en datamaskin

Når en annen Bluetooth-enhet starter en filoverføring til datamaskinen (for eksempel med kommandoen Send via Bluetooth, vises meldingsvinduet Motta filer med en standard målbane for innkommende filer.

Merk: Dette vinduet vises bare automatisk hvis Bluetooth-enheten bruker en BIP-profil til filoverføringen. Vanligvis brukes denne profilen til å sende bilder fra en mobilenhet til en datamaskin. Hvis du vil motta alle andre typer filer som sendes, med andre profiler (for eksempel OPP), starter du Motta filer-operasjonen fra Bluetooth-menyen i systemstatusfeltet.

I vinduet Motta filer kan du endre standard målmappe der innkommende filer/bilder lagres. Følg disse trinnene for å gjøre dette:

1. Klikk Bla gjennom, og velg en mappe.
2. Når du har valgt en bane, klikker du Akseptere for å starte filoverføringen.
3. Hvis du mottar flere filer, kan du klikke knappen Akseptere alt for å bekrefte alle filoverføringer på én gang.

Hvis du vil avvise en enkelt innkommende fil, klikker du Vrake, og hvis du vil avvise alle innkommende filer, klikker du Vrake alt.