# Személyes adatok szinkronizálása Bluetooth kapcsolaton keresztül

Számos telefon és egyéb Bluetooth eszköz hozzáférést nyújt a névjegyekhez és egyéb személyes adatkezelési (PIM-) adatokhoz Bluetooth kapcsolat használatával. Ha az eszköz támogatja a PIM-adatok továbbítását Bluetooth-kapcsolaton keresztül, az Adatok szinkronizálása csoport elérhető a Bluetooth Eszköz Műveletei és Beállításai ablakban.

Az Intel® PROSet/Wireless Software lehetőséget nyújt az eszközön lévő névjegyek kiolvasására és biztonsági mentésére, továbbá egy fájl névjegyeinek az eszközre történő átírására.

Támogatott profilok és szerepkörök:

- SYNC kliens: névjegyek biztonsági mentésére és visszaállítására szolgál
- Telefonkönyv-hozzáférési profil (PBAP) kliens: névjegyek biztonsági mentésére szolgál

Azon eszközök, amelyek a SYNC és a PBAP kiszolgálókat is támogatják, csak a SYNC profilhoz engedik a hozzáférést (mivel a PBAP profil gyakorlatilag a SYNC profil részét képezi).

## Személyes névjegylista biztonsági másolása és visszaállítása

Megjegyzés: Csak a névjegyek teljes adatbázisáról készíthető biztonsági mentés, és csak a teljes adatbázis állítható vissza az eszközön.

PIM-adatok mentésének elindítása:

1. Kattintson a PIM Adatok biztonsági másolása SYNC segítségével hivatkozásra, válassza ki a névjegyeket tartalmazó biztonsági másolat nevét, és kattintson a Mentés parancsra a Mentés fájlként párbeszédpanelen.
2. Az Intel® PROSet/Wireless Software megkezdi a biztonsági másolat készítését. Megjelenik a PIM biztonsági másolat folyamatjelzője és a befejezésre figyelmeztető üzenet, miután az adatokat elmentette a rendszer a kiválasztott fájlba.
3. A névjegyek visszaállításához válassza a PIM Adatok visszaállítása SYNC segítségével parancsot, válasszon ki egy névjegyeket tartalmazó korábbi forrásfájlt, és kattintson a Megnyitás parancsra a Megnyitás párbeszédpanelen.

Az Intel® PROSet/Wireless Software megkezdi a visszaállítási műveletet. Megjelenik a PIM visszaállítás folyamatjelzője és a befejezésre figyelmeztető üzenet, miután az adatokat visszaállította a rendszer a csatlakoztatott eszközre.