# Bluetooth fejbeszélők használata

Az Intel® PROSet/Wireless Software használatával Bluetooth sztereó és monó fejbeszélőkkel hallgathat zenét és válaszolhat VoIP hívásokra. Ezek mellett a számítógépet Bluetooth hangszóróként használhatja bármilyen másik Bluetooth kompatibilis eszközzel.

A támogatott hangprofilok tartalmazzák az alábbiakat:

- A2DP forrás és fogadó
- AVRCP vezérlő és céleszköz
- HFP/HSP hangátjáró
- Windows Media Player/Center integráció
- Skype integráció

## Zene hallgatása számítógépről Bluetooth fejhallgatóval

Bluetooth sztereó fejhallgatók csatlakoztathatók a számítógéphez zenehallgatáshoz és a számítógépen futó zenelejátszó program irányításához.

A fejhallgató használatának megkezdéséhez adja hozzá az eszközt az Intel® PROSet/Wireless Software eszközlistájához a következő lépésekkel:

1. Kattintson duplán a kiválasztott fejhallgatóra, vagy kattintson a jobb egérgombbal és válassza a Bluetooth műveletek menüelemet.
   Megnyílik a Bluetooth készülék műveletei és beállításai ablak.
2. A fejhallgató számítógéphez való csatlakoztatásához kattintson a Zenehallgatás parancsra az Audio és Video csoportban a Bluetooth készülék műveletei és beállításai ablakban.
3. Amint létrejött a kapcsolat, a Bluetooth készülék műveletei és beállításai ablak frissül, és tájékoztatja Önt a létrejött kapcsolatról. Ezzel egyidejűleg a VoIP hívások átirányítása kihangosító készülékre hivatkozást letiltja a rendszer.
   A fejhallgató konfigurálása után ez az eszköz válik a számítógép alapértelmezett hangeszközévé, és lehetségessé válik az eszközzel a számítógépen lévő zenék hallgatása.
   Megjegyzés: Egyszerre csak egy hangkapcsolat lehetséges. Ha egy másik hangeszközt szeretne csatlakoztatni, először meg kell szüntetnie a meglévő hangkapcsolatot.
4. Ha meg szeretne szüntetni egy meglévő hangkapcsolatot, kattintson a Megszakítás parancsra az Audio és Video csoportban a Bluetooth készülék műveletei és beállításai ablakban.
5. Ha bizonyos esetekben nem hallja a zenét a Bluetooth fejhallgatón keresztül, ellenőrizze az alapértelmezett hangeszköz beállításait az alábbiak szerint.

Alapértelmezett hangeszköz

Amint létrejön a hangkapcsolat, a Bluetooth audio eszközt automatikusan beállítja a Windows operációs rendszer alapértelmezett hangeszközként.

Bizonyos ritka esetekben előfordulhat, hogy az alapértelmezett Bluetooth audioeszköz nem működik automatikusan. Ha például a Bluetooth fejbeszélő csatlakozása előtt kézzel beállít egy másik hangeszközt alapértelmezett hangeszközként, lehetséges, hogy a Bluetooth audioeszköz nem fog működni.

Ilyen esetben nyissa meg a Windows Hangtulajdonságok párbeszédpanelét a rendszertálcáról vagy a Vezérlőpult Hardver és hang elemének Hangeszközök kezelése pontján keresztül, és állítsa be a Bluetooth audio eszközt alapértelmezett eszközként.

Amikor egy Bluetooth fejhallgatót kikapcsolnak vagy leválasztanak, a Windows operációs rendszer automatikusan visszavált az előző alapértelmezett hangeszközre.

## VoIP hívások fogadása zenehallgatás közben

Az Intel® PROSet/Wireless Software lehetőséget nyújt a Bluetooth sztereó és monó fejbeszélők zökkenőmentes használatára számítógépen lévő zene hallgatása közben Skype-hívások fogadására. A következő funkciók támogatottak:

- Lejátszó vezérlése fejbeszélő gombjaival:

- Leállítás/szünet/lejátszás folytatása
- Ugrás a következő/előző számra
- Hangerő növelése/csökkentése

- Bejövő Skype-hívások fogadása vagy befejezése a fejbeszélő megfelelő gombjával
- Zenelejátszás automatikus szüneteltetése aktív Skype-hívásoknál és a lejátszás folytatása a hívás befejezése után

Megjegyzés: A funkciók zökkenőmentes működéséhez engedélyezze a Windows Media Player Bluetooth modulját és biztosítsa a Skype program hozzáférését a “btplayerctrl.exe” modulhoz.

## Bluetooth fejbeszélők használata VoIP hívásoknál

Az Intel® PROSet/Wireless Software használatával a legtöbb Bluetooth fejbeszélőt lehet használni hangkommunikációs eszközként a VoIP telefónia programokhoz.

Ha fejbeszélőjét csak VoIP-kommunikációs eszközként szándékozza használni, kövesse az alábbi lépéseket. Ha szeretné, hogy lehessen zenét hallgatni a bejövő Skype-hívásoknál, kövesse a VoIP hívások fogadása zenehallgatás közben rész utasításait. Ebben az esetben az összes szükséges konfigurációt automatikusan elvégzi a Intel® PROSet/Wireless Software a Skype integrációnak köszönhetően.

Fejbeszélő eszköz üzembe helyezése:

1. Adja hozzá a fejbeszélő eszközt az eszközlistához: használja az Eszköz hozzáadása menüelemet, amely a Bluetooth tálcaikon jobb egérgombbal történő kattintásával érhető el.
2. Válassza a Bluetooth készülék megjelenítése parancsot a Bluetooth tálcamenüben.
3. Kattintson duplán a kiválasztott fejbeszélő egy ikonjára, vagy kattintson a jobb gombbal az ikonra és válassza a Bluetooth műveletek parancsot a Bluetooth készülék műveletei és beállításai ablak megnyitásához.
4. Ahhoz, hogy a fejbeszélőt a személyi számítógéphez (PC-hez) kommunikációs eszközként csatlakoztassa, kattintson a VoIP Hívások Átirányítása Kihangosító Készülékre hivatkozásra a Bluetooth készülék műveletei és beállításai ablak Telefónia csoportjában.

Amint létrejött a kapcsolat, a Bluetooth készülék műveletei és beállításai ablak frissül, és tájékoztatja Önt a létrejött kapcsolatról. Ezzel egyidejűleg a Zenehallgatás hivatkozást letiltja a rendszer. A sikeres csatlakozás után a fejbeszélőt használhatja alapértelmezett kommunikációs hangeszközként a Skype és egyéb hasonló VoIP-programokban.

Fontos tudnivaló: Egyszerre csak egy hangkapcsolatot hozhat létre. Mielőtt egy másik hangeszközhöz csatlakozna, először meg kell szüntetnie a meglévő hangkapcsolatot.

Ha meg szeretne szüntetni egy meglévő hangkapcsolatot, kattintson a Megszakítás parancsra a szolgáltatások nézet VoIP Hívások Átirányítása Kihangosító Készülékre csoportjában.

## Zene hallgatása Bluetooth eszközről a számítógép hangszóróin

Az Intel® PROSet/Wireless Software képes zenét lejátszani Bluetooth eszközről a számítógéphez csatlakozó alapértelmezett hangeszközökön.

A számítógép használata Bluetooth hangszóróként Bluetooth kompatibilis eszközzel:

1. Adja hozzá az eszközt az eszközlistához: használja az Eszköz hozzáadása menüelemet, amely a Bluetooth tálcaikon jobb egérgombbal történő kattintásával érhető el.
2. Válassza a Bluetooth készülék megjelenítése parancsot a Bluetooth tálcamenüben.
3. Kattintson duplán a kiválasztott eszköz egy ikonjára, vagy kattintson a jobb egérgombbal az ikonra és válassza a Bluetooth műveletek parancsot a Bluetooth készülék műveletei és beállításai ablak megnyitásához.
4. Kattintson a Zene lejátszása hivatkozásra a Bluetooth Eszköz Műveletei és Beállításai ablak Audio és Video csoportjában.
   A művelet befejeződése után a távoli eszköz hang adatfolyamát átirányítja a rendszer a számítógép hangszóróira (vagy egy másik beállított alapértelmezett hangeszközre).

Inaktív Zene lejátszása kapcsolat esetén a zenevezérlő eszköztár segítségével irányítani lehet a távoli lejátszót Bluetooth kapcsolaton keresztül. Az eszköztár automatikusan hozzáadódik a Windows rendszertálcáihoz a számítógépen. Az eszköztár a szokásos műveleteket támogatja, mint például lejátszás/leállítás, ugrás a következő/előző számra és a hangerő szabályozása.

A számítógép Bluetooth hangszóróként való használatának befejezéséhez kattintson a Megszakítás parancsra a Zene lejátszása hivatkozáson belül.