# Έναρξη εργασίας με νέα συσκευή Bluetooth

Υπάρχουν τρία βήματα που πρέπει να ακολουθήσετε για να ξεκινήσετε να εργάζεστε με μια συσκευή Bluetooth:

1. Εντοπισμός της συσκευής σας μέσα στην περιοχή εμβέλειας του υπολογιστή

· Ενεργοποιήστε τη συσκευή Bluetooth και ρυθμίστε την σε κατάσταση εντοπισμού. Για σχετικές οδηγίες ανατρέξτε στο εγχειρίδιο χρήσης της συσκευής σας.

· Στον υπολογιστή σας, κάντε κλικ στο εικονίδιο Bluetooth στην περιοχή ειδοποιήσεων και επιλέξτε το στοιχείο μενού Προσθήκη συσκευής. Το λογισμικό Bluetooth εκτελεί μια διαδικασία αναζήτησης και εμφανίζει όλες τις συσκευές Bluetooth που βρίσκονται εντός εμβέλειας ασύρματης επικοινωνίας κοντά στον υπολογιστή.

2. Δημιουργία ασφαλούς σύζευξης με τη συσκευή

· Αφού η συσκευή εμφανιστεί στο παράθυρο "Προσθήκη συσκευής", κάντε διπλό κλικ στο εικονίδιο της συσκευής ή επιλέξτε το εικονίδιο της συσκευής και κάντε κλικ στο κουμπί Επόμενο. Ανάλογα με τον τύπο της συσκευής και τις ρυθμίσεις ασφαλείας, σάς ζητείται να εκτελέσετε τη διαδικασία σύζευξης χρησιμοποιώντας τη συσκευή σας.
Σημείωση: Οι περισσότερες συσκευές Bluetooth απαιτούν έλεγχο ταυτότητας (ή σύζευξη) προκειμένου να επιτρέψουν τη σύνδεση ή ακόμα και την αναζήτηση για υπηρεσίες.

· Εάν οι μυστικοί κωδικοί PIN που εισάγονται ή δημιουργούνται στον υπολογιστή και τη συσκευή είναι οι ίδιοι, επιτυγχάνεται η σύζευξη του υπολογιστή με τη συσκευή Bluetooth.

3. Σύνδεση του υπολογιστή σας με την υπηρεσία στη συσκευή

· Αφού ολοκληρωθούν οι διαδικασίες σύζευξης και εντοπισμού υπηρεσιών, ανοίγει το παράθυρο "Λειτουργίες και ρυθμίσεις συσκευής Bluetooth".

· Στο παράθυρο "Λειτουργίες και ρυθμίσεις συσκευής Bluetooth" εμφανίζονται όλες οι υπηρεσίες που παρέχει η συσκευή ομαδοποιημένες κατά τύπο, όπως Ανταλλαγή αρχείων ή Ήχος και εικόνα.
Σημείωση: Το ακριβές σύνολο υπηρεσιών είναι διαφορετικό για κάθε συγκεκριμένο τύπο συσκευής.

· Αφού επιλέξετε την υπηρεσία που θέλετε, η συσκευή σας συνδέεται με τον υπολογιστή. Μπορείτε να αποκτήσετε πρόσβαση σε αυτήν τη συνδεδεμένη συσκευή οποιαδήποτε στιγμή, επιλέγοντας "Εμφάνιση συσκευών Bluetooth" στο μενού Bluetooth στην περιοχή ειδοποιήσεων και κάνοντας διπλό κλικ στο εικονίδιο της συσκευής.

Περισσότερες λεπτομέρειες σχετικά με το παράθυρο "Λειτουργίες και ρυθμίσεις συσκευής Bluetooth" είναι διαθέσιμες στις ακόλουθες ενότητες:

- Εργασία με αρχεία με χρήση Bluetooth
- Χρήση ακουστικών Bluetooth
- Χρήση εκτυπωτών Bluetooth
- Συγχρονισμός προσωπικών πληροφοριών με χρήση Bluetooth
- Έλεγχος και ρύθμιση παραμέτρων του Bluetooth