# Fájlok használata Bluetooth kapcsolaton keresztül

Az Intel® PROSet/Wireless Software segítségével megoszthatja a számítógép helyi mappáit más Bluetooth eszközökkel, fájlokat vihet át a számítógép és a Bluetooth eszközök között, fájlokat és mappákat hozhat létre vagy törölhet a Bluetooth eszközökön, és a Microsoft Office menü Küldés varázslójával fájlokat küldhet Bluetooth eszközre.

A következők a támogatott fájlküldési profilok:

- Fájlátviteli protokoll (FTP) ügyfél és kiszolgáló
- Egyszerű képkezelési profil (BIP) kiszolgáló
- Objektumátvitel (OBEX) 1.5 egyszeres válasz mód (SRM)
- Az összes OBEX profil kompatibilis a 3.0+HS (nagysebességű) technológiával
- Microsoft Office integráció objektumküldéshez profil (OPP) kliens

Ha egy távoli Bluetooth eszköz támogatja a Bluetooth 3.0 + HS szabványt, a legtöbb fájlátviteli művelet automatikusan nagysebességű üzemmódban történik az WiFi adapter használatával.

## Fájlok átvitele és kezelése Bluetooth kapcsolaton keresztül

A Bluetooth eszközön lévő fájlok és mappák eléréséhez az Intel® PROSet/Wireless Software a Windows Intéző belső nézetét biztosítja a Bluetooth eszköz fájlrendszerének megjelenítéséhez. Ez a legjobb módja a fájlok átvitelének a távoli Bluetooth eszközök és a számítógép között. A nézet használatával a következőket teheti:

- A Bluetooth eszközön lévő fájlok és mappák böngészése
- Fájlok átvitele a számítógép és a Bluetooth eszköz között
- A Bluetooth eszközön lévő fájlok és mappák létrehozása vagy törlése

A fenti műveletek mindegyike elvégezhető a hagyományos Intéző-szerű felületen.

A távoli megosztott fájlok és mappák kétféle módon érhetők el:

1. Kattintson a Távoli mappa megnyitása parancsra a Bluetooth Eszköz Műveletei és Beállításai ablak Fájlcsere csoportjában.
2. Kattintson a Bluetooth eszköz nevét viselő Windows intéző virtuális mappára (Számítógép, Egyéb csoport). Ez a virtuális mappa automatikusan létrejön a Bluetooth FTP-kiszolgálói szolgáltatást nyújtó Bluetooth eszközök hozzáadásánál.

Mindkét esetben megjelenik a Bluetooth eszköz fájlstruktúrája a szokásos Windows Intéző nézetben. Az ablakon belül az összes szokásos fájlműveletet végre tudja hajtani, ahogy azt a számítógépen lévő helyi fájlokkal tenné.

## Helyi mappa megosztása egyéb Bluetooth eszközökkel

Az Intel® PROSet/Wireless Software használatával meg tudja osztani a számítógépen lévő mappákat más Bluetooth eszközökkel. Ez a Bluetooth beállítások ablak használatával történhet. A további részleteket a Megosztott mappa beállítása szakasz tartalmazza.

## Fájlok küldése Microsoft Office programból Bluetooth eszközre

Az Intel® PROSet/Wireless Software használatával a Microsoft Office program fájljait más Bluetooth eszközökre viheti át. Ez a művelet a Microsoft Word, Excel, Access és Power Point következő verzióinál lehetséges:

- Microsoft Office 2003
- Microsoft Office 2007
- Microsoft Office 2010

Megnyitott Microsoft Office dokumentum küldése távoli Bluetooth eszközre:

1. A Microsoft Office használt verziójától függően válassza ki a menü vagy eszköztár Küldés a Bluetooth-ra műveletét. Ennek pontos módjáról a Microsoft Office súgójából tájékozódhat. Megjelenik a Bluetooth fájlátvitel ablak.
2. A Bluetooth fájlátvitel ablak megjelenése után válassza ki a Bluetooth céleszközt, és kattintson a Tovább gombra.
3. Megjelenik a fájlátvitel folyamatjelző ablaka, és az éppen megnyitott dokumentumot a Bluetooth eszközre küldi a rendszer. A rendszer értesíti, ha befejeződött ez a művelet.

## Fájlok fogadása a számítógépen Bluetooth eszközről

Ha egy másik Bluetooth eszköz fájlátvitelt kezdeményez a számítógépre (például a Küldés Bluetooth kapcsolaton keresztül paranccsal), megjelenik a Fájlok fogadása üzenetablak a bejövő fájlok alapértelmezett elérési útjával.

Megjegyzés: Ez az ablak csak akkor jelenik meg automatikusan, ha a fájlátvitelnél a Bluetooth eszköz BIP-profilt használ. Ezt a profil rendszerint képek küldésére használják hordozható eszközről számítógépre. Ha egyéb típusú fájlt szeretne fogadni, amelyet másmilyen (például OPP-) profillal küldtek, indítsa el a Bluetooth tálcamenüből a Fájl fogadása műveletet.

A Fájlok fogadása ablakon belül módosíthatja az alapértelmezett célmappát, amely a bejövő fájlok/képek mentési helyéül szolgál. Ehhez tegye a következőket:

1. Kattintson a Tallózás parancsra, és válasszon egy mappát.
2. Miután kiválasztotta az elérési utat, kattintson a Fogadás parancsra a fájlátvitel megkezdéséhez.
3. Ha több fájlt fogad, a Mindet fogad gombra kattintva egyszerre jóváhagyhatja az összes átvitelt.

Egy adott bejövő fájl visszautasításához kattintson a Visszautasítás gombra, az összes bejövő fájl visszautasításához pedig kattintson a Mindent visszautasít gombra.